ഇഖ്ബാൽ ബാനു

പ്രസിദ്ധയായ പാകിസ്താൻ ഗസൽ ഗായികയായിരുന്നു ഇഖ്ബാൽ ബാനു ( 27 ഓഗസ്റ്റ്  1928 - 21 ഏപ്രിൽ 2009). നിരവധി ചലച്ചിത്രങ്ങളിലും പാടി. നിരവധി ഫൈസ് അഹമ്മദ് ഫൈസ് ഗസലുകൾ അവർ പാടി അവിസ്മരണീയമാക്കി. , Retrieved 21 June 2018

 ജീവിതരേഖ 
ഡൽഹിയിൽ ജനിച്ച ബാനോ വിവാഹത്തിനുശേഷമാണ് ലാഹോറിൽ എത്തുന്നത്.  ഡൽഹി ഖരാനയിലെ ഉസ‌്താദ് ചാന്ദ്ഖാന്റെ കീഴിൽ ശാസ‌്ത്രീയസംഗീതം പഠിച്ചതെങ്കിലുംIqbal Bano ghazal personified Dawn (newspaper), published 22 April 2009, Retrieved 21 June 2018 ഗസൽ, തുമ്രി, ദാദ്ര എന്നിവയായിരുന്നു ബാനോവിന് താൽപ്പര്യം. ഇറാനിലും അഫ്ഗാനിസ്ഥാനിലും പേർഷ്യൻ ഗസലുകൾ അവതരിപ്പിച്ച ഇക്ബാൽ ബാനോവിന് അവിടങ്ങളിൽ നല്ല ആരാധകർ ഉണ്ടായിരുന്നു. കാബൂളിൽ എല്ലാ വർഷവും നടക്കുന്ന സംഗീതോത്സവത്തിൽ ബാനോ ഗസലുകൾ അവതരിപ്പിച്ചു.

സിയാവുൾ ഹഖിന്റെ സ്വേച്ഛാധിപത്യ ഭരണത്തിനെതിരെ  ഫൈസ് അഹമ്മദ് ഫൈസ് എഴുതിയ ഹം ദേഖേംഗെ എന്ന ഉർദു കവിത, 1985ൽ ഇഖ്ബാൽ ബാനോ  പാടിയപ്പോൾ പാക് ഭരണകൂടം നിരവധി  പ്രതികാര നടപടികൾ സ്വീകരിച്ചു. ബാനോവിന്റെ പൊതുപരിപാടികൾക്ക് വിലക്ക് ഏർപ്പെടുത്തി. ടെലിവിഷനിൽ പാടാനും വിലക്ക‌് ഏർപ്പെടുത്തി.

2003നുശേഷം ബാനോ അസുഖംമൂലം പൊതുപരിപാടികളിൽനിന്ന് വിട്ടുനിന്നു. അതിനുശേഷം അപൂർവമായി മാത്രമേ സ്റ്റേജിൽ  പാടിയിരുന്നുള്ളൂ. 

2009 ഏപ്രിൽ 21ന് എഴുപത്തിനാലാം വയസ്സിൽ മരിച്ചു.

പുരസ്കാരം  
പ്രൈഡ് ഓഫ് പെർഫോമൻസ് അവാർഡ് (1974)
  അവലംബം  

വർഗ്ഗം:ഗസൽ ഗായകർ
വർഗ്ഗം:പാകിസ്താനി ഗായകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:പാകിസ്താനി ചലച്ചിത്ര ഗായകർ